ОСИ Плевен – Страница 3 – Национален статистически институт – Териториални статистически бюра
През 2017 г. разходите за придобиване на дълготрайни материални активи (ДМА) във всички сектори на икономиката в област Плевен са 341.7 млн. лв. и в сравнение с предходната година се увеличават с 10.4%. Най-голям обем инвестиции в ДМА са вложени в селското стопанство – 114.4 млн. лв., и в сектора на услугите (търговия, ремонт на автомобили и мотоциклети; транспорт, складиране и пощи; хотелиерство и ресторантьорство) – 58.0 млн. лева. През 2017 г. тези сектори заедно формират 50.5% от общия обем разходи за ДМА. В сектор „Строителство” инвестициите за ДМА са 6.5 млн. лв. и са близо 2 пъти по-малко в сравнение с 2016 година.
Дейност на нефинансовите предприятия в област Плевен през 2017 година.
По окончателни данни за 2017 г. нефинансовите предприятия, осъществявали дейност в област Плевен са 9 678, като броят им намалява с 1.2% в сравнение с 2016 година.
С най-висок относителен дял на предприятията за 2017 г. в област Плевен е сектор „Търговия; ремонт на автомобили и мотоциклети – 39.8% от общия брой на отчетените предприятия. Следва сектор „Селско, горско и рибно стопанство – 8.9%, „Преработваща промишленост”- 8.5%, „Хотелиерство и ресторантьорство” – 6.2%, и „Професионални дейности и научни изследвания” – 6.0%.
Годишна статистика на заетостта и разходите за труд в област Плевен през 2017 година
Обобщените резултати от годишния отчет по труда за 2017 г., на стопанските субекти от финансовия и нефинансовия сектор в област Плевен сочат, че средногодишният брой на наетите по трудово и служебно правоотношение е 58 430 души, което е близо 2.5% от общия брой на наетите в страната. В сравнение с 2016 г. броят на наетите намалява със 328 души или с 0.6%. Увеличение се наблюдава в десет от общо 19 икономически дейности, като най-голямо е в „Професионални дейности и научни изследвания“ (11.3%), „Доставяне на води; канализационни услуги, управление на отпадъци и възстановяване“ (6.2%), „Транспорт, складиране и пощи“ (2.8%), и „Финансови и застрахователни дейности” (2.7%). Намаление на наетите лица е регистрирано в седем икономически дейности – най-значимо в „Административни и спомагателни дейности” (11.2%).
Публикувано в ОСИ Плевен, Териториални статистически бюра / Отдели Статистически изследвания